Държавен вестник, бр. 71, 2018 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  71
вноса или износа на стоки, включително 
всякаква форма на допълнително облагане 
или допълнителна такса, налагани върху или 
във връзка с такъв внос или износ. „Мито“ 
не включва:
а) такса, равностойна на вътрешно облага­
не, налагана в съответствие с член 11;
б) мито, налагано в съответствие с дял 
II, раздел 1, глава II от настоящото 
споразумение;
в) мито, прилагано в съответствие с членове 
VI, XVI и XIX от Общото споразумение 
за митата и търговията от 1994 г. (нари­
чано по-нататък „ГАТТ 1994“), Споразу­
мението на СТО за прилагане на член 
VI на Общото споразумение за митата 
и търговията от 1994 г., Споразумението 
на СТО за субсидиите и изравнителните 
мерки, Споразумението на СТО за за­
щитни мерки, член 5 от Споразумението 
на СТО за селското стопанство или До­
говореността по СТО относно правилата 
и процедурите за уреждане на спорове 
(наричана по-нататък „ДУС“);
г) разноски или други такси, налагани 
съгласно вътрешното право на страната 
и в съответствие с член VIII от ГАТТ 
1994 и Забележките и допълнителните 
разпоредби към него.
Член 10
Третиране „най-облагодетелствана нация“ 
(НОН)
1. Страните взаимно си предоставят тре­
тиране „най-облагодетелствана нация“ в съ­
ответствие с член I, алинея 1 от ГАТТ 1994 
и Забележките и допълнителните разпоредби 
към него.
2. Разпоредбите на параграф 1 не се при­
лагат към:
а) предимства, предоставени с оглед съз­
даване на митнически съюз или зона 
за свободна търговия в съответствие с 
ГАТТ 1994 или вследствие на създаването 
на такъв митнически съюз или зона за 
свободна търговия;
б) предимства, предоставени на определени 
държави в съответствие с ГАТТ 1994 и 
с други международни споразумения в 
полза на развиващите се държави.
Член 11
Национално третиране
Всяка страна предоставя национално тре­
тиране по отношение на стоките на другата 
страна в съответствие с член III от ГАТТ 1994, 
включително Забележките и допълнителните 
разпоредби към него. За тази цел член III 
от ГАТТ 1994 и Забележките и допълни­
телните разпоредби към него са въведени, 
mutatis mutandis, като част от настоящото 
споразумение.
Член 12
Тарифна политика
1. За продуктите с произход от Ирак и 
внесени в Съюза се прилага ставката на 
Съюза за НОН. Към продукти с произход 
от Ирак и внесени в Съюза не се прилагат 
мита, надхвърлящи приложимите към вноса 
от членове на СТО в съответствие с член I 
от ГАТТ 1994.
2. При внасянето им в Ирак за продукти­
те с произход в Съюза не се прилагат мита, 
надхвърлящи настоящите 8 % такса „възста­
новяване“ върху внесени стоки.
3. Страните се съгласяват, че докато Ирак 
се присъедини към СТО, страните могат да 
променят равнищата на мита върху вноса 
след взаимни консултации между страните.
4. Ако след подписването на настоящото 
споразумение се приложи някакво намаление 
на митата от страна на Ирак на основа erga 
omnes, в частност намаления в резултат на 
тарифни преговори в рамките на СТО, таки­
ва намалени мита се прилагат към вноса с 
произход в Съюза и заместват базовото мито 
или таксата „възстановяване“ от датата, от 
която се прилага такова намаление.
Член 13
Прилагане на съответните разпоредби на 
ГАТТ 1994
Следните членове от ГАТТ 1994 се въвеждат
като част от настоящото споразумение и се 
прилагат между страните, mutatis mutandis:
а) член V, включително Забележките и 
допълнителните разпоредби към него;
б) член VII, алинеи 1, 2, 3, алинея 4, букви 
(а), (б) и (г) и алинея 5, включително За­
бележките и допълнителните разпоредби 
към него, и Споразумението на СТО за 
прилагане на член VII от ГАТТ 1994;
в) член VIII, включително Забележките и 
допълнителните разпоредби към него;
г) член IX; 
д) член X.
Член 14
Хармонизирано описание на стоките
Класирането на стоките, търгувани между 
страните, е определеното в съответните та­
рифни номенклатури на всяка от страните, 
тълкувани в съответствие с Хармонизираната 
система на Международната конвенция по 
Хармонизираната система за описание и ко­
диране на стоките, подписана в Брюксел на 
14 юни 1983 г. (наричана по-нататък „ХС“).
Член 15
Временно допускане на стоки
Без да се засягат правата и задълженията, 
произтичащи от международните конвенции за 
временното допускане на стоки, които обвърз­